Document ID: /roh_data/filtered/fineweb-2-filterrobots_roh.jsonl.gz/15758

Ina giuvna firma svizra cumbinescha la veglia tradiziun da raquintar istorgias cun las pussaivladads da la digitalisaziun. Cun paucs clics pon geniturs, tats e tattas, madritschas e padrins decider sez il protagonist da l’istorgia e tscherner tranter differentas linguas ed otg dialects svizzers.
Dapi curt datti uss era ina versiun rumantscha da «Il guaud da colurs». L’istorgia ans maina en in guaud magic nua ch’ils animals èn fitg trists. La veglia stria ha striunà davent tut las colurs en il guaud. Tut è grisch e somber. La figura principala, il mat u la matta, gida lura la stria da clamar enavos las colurs.